दिन-दहाड़े वारदात: घर में घुस चार युवक मां और बेटी से ले गए आभूषण
फरीदाबाद | पल्लाक्षेत्र की शिव कॉलोनी में चार युवक एक मशीन ऑपरेटर के घर घुस गए। उन्होंने घर के मुखिया का परिचित होने की बात कहकर दरवाजा खुलवाया। इसके बाद उन्होंने पानी पिया। आरोप है कि मौका देखकर पिस्तौल के बल पर युवक मां-बेटी से कान के कुंडल और एक अंगूठी ले गए। इस घटना के बारे में पड़ोसी भी कुछ नहीं बता पाए। पुलिस इसे संदिग्ध मामला मानकर चल रही है। शिकायतकर्ता जयनारायण के मुताबिक वह सड़क निर्माण करने वाली मशीन के ऑपरेटर हैं। उनका शिव कॉलोनी में 50 गज का मकान है। उनकी प|ी शारदा और विवाहित बेटी सुमन दोनों सोमवार दोपहर को घर पर थे। करीब 12.15 बजे चार युवक आए। उन्होंने दरवाजा खटखटाया। शारदा ने दरवाजा खोला तो सामने चार युवक थे। उन्होंने कहा कि उन्हें जयनारायण ने भेजा है, हिसाब किताब करने के लिए। मां-बेटी ने चारों को बैठाया और पानी पिलाया। आरोप है कि इस दौरान एक युवक ने पिस्तौल निकाल ली। शारदा को बेड पर पटक दिया। जबकि सुमन को पिस्टल से कवर किया। इसके बाद कुंडल और अंगूठी लेकर चले गए। एसीपी क्राइम राजेश चेची का कहना है कि मामला तो संदिग्ध है लेकिन सच्चाई जानने के लिए जांच चल रही है।
hin_Deva hin_Deva